15. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ.1481/42 της 21 Μαΐου/13 Ιουν.  1979 (ΦΕΚ Β΄ 550) Περί διαμορφώσεως τιμών πωλήσεως προϊόντων εγχωρίου παραγωγής πωλουμένων από τα καταστήματα πωλήσεως αδασμοφορολογήτων ειδών της Ανωνύμου Εταιρείας «ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε.». Έχοντας υπόψη: 1.Τις διατάξεις του άρθρ. 27 του Νόμ. 827/1978 «περί ρυθμίσεως δασμολογικών θεμάτων και άλλων τινών διατάξεων». 2.Τις διατάξεις του άρθρ. 20 παρ. 1 του Π.Δ. 86/1979 «περί συστάσεως ιδιορρύθμου Ανωνύμου Εταιρείας δια την εκμετάλλευσιν καταστημάτων πωλήσεως αφορολογήτων και αδασμολογήτων ειδών κ.λπ». 3.Τη διατυπουμένη σχετική πρόταση στο υπ’ αριθ. 41/14.5.1979 έγγραφο της Ανωνύμου Εταιρείας «ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε.», αποφασίζουμε: 1.Το προστιθέμενο ποσοστό συνολικού μικτού κέρδους στην τιμή χονδρικής πωλήσεως ή κατά περίπτωση στην τιμή εξαγωγής, για την κατά τις διατάξεις του άρθρ. 20 παρ. 1 του Π.Δ. 86/1979 διαμόρφωση της τιμής πωλήσεως των προϊόντων εγχωρίου παραγωγής των πωλουμένων από τα καταστήματα πωλήσεως αδασμοφορολογήτων ειδών (D.F.S) τα οποία εκμεταλλεύεται η Ανώνυμος Εταιρεία «ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε.», ορίζεται μέχρι 50%. 2.Για τη διαμόρφωση της τιμής πωλήσεως από τα αυτά ως άνω καταστήματα ορισμένων εγχωρίων προϊόντων και κυρίως ειδών Ελληνικής Λαϊκής Τέχνης, στα οποία υπάρχει περιθόριο σε σχέση με την τιμή λιανικής πωλήσεως στην εσωτερική αγορά, το προστιθέμενο ποσοστό συνολικού μικτού κέρδους δύναται να είναι μεγαλύτερο του οριζομένου στην προηγούμενη παράγραφο, υπό την απαραίτητη προϋπόθεση, η οποία θα ελέγχεται για όλα τα πωλούμενα από τα καταστήματα ταύτα εγχώρια προϊόντα, ότι η διαμορφουμένη εκάστοτε τιμή πωλήσεως των προϊόντων αυτών στα καταστήματα αφορολογήτων θα είναι αισθητά κατώτερη της τιμής λιανικής πωλήσεως των αυτών ειδών στην Ελληνική εσωτερική αγορά. 3.Η συνδρομή της προϋποθέσεως της προηγουμένης παραγράφου εξετάζεται από την αρμόδια κατά τύπο Τελωνειακή Αρχή, στην οποία η Ανώνυμος Εταιρεία «ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε.» υποβάλλει εγκαίρως τα απαιτούμενα, κατά την κριση της Τελωνειακής Αρχής, στοιχεία. Η απόφαση αυτή να δημοσιευθεί στην Εφημερίδα της Κυβερνήσεως. Καταστήματα Αφορολόγητων Ειδών 30.Δ.ζ.14-15 30.Δ.ζ.14-15 Καταστήματα Αφορολόγητων Ειδών 